OzLabs/hebrew-wiki-articles huggingface dataset:
המשטרה הפדרלית המיניסטריאלית

המשטרה הפדרלית המיניסטריאלית (בספרדית: Policía Federal Ministerial, ובקיצור: PMF) הייתה סוכנות אכיפת חוק במקסיקו שמטרתה להיאבק בשחיתות ובפשע המאורגן במדינה. משאבים רבים מופנים גם למאבק בסחר בסמים ובקרטלי הסמים השולטים במחוזות שלמים במדינה. הגוף גם סיפק שירותי אבטחת אישים, אך לרוב משימה זו הופקדה על שירות האבטחה הפדרלי של מקסיקו. 

הסוכנות הוקמה בשנת 2009 על בסיס סוכנות החקירות הפדרלית שפורקה ובדומה לה נועדה להילחם בנגע הסמים במדינה ובמאבק בשחיתות הציבורית ובפשיעה החמורה. הגוף שימש כזרוע החקירות העיקרית של משרד התובע הכללי המקסיקני, עד לפירוקה במרץ 2019.
==היסטוריה==
בשל גל פרשיות שחיתות בסוכנות החקירות הפדרלית של מקסיקו ב-29 במאי 2009 הוחלט על פירוק סוכנות החקירות הפדרלית. ההחלטה יושמה במלואה עם הקמת "משרד משטרת החקירות" (Policía Ministerial Investigadora) ששינה את שמו תוך זמן קצר למשטרה הפדרלית המיניסטריאלית (Policía Federal Ministerial) בפיקודו של ניקאנדרה קסטרו אסקרפולי.

מאז 2013 פעלה בשיתוף פעולה הדוק עם הסוכנות לחקירות פשיעה (בספרדית: Agencia de Investigación Criminal). ב-1 במרץ 2019 הארגון מוזג אל תוך הסוכנות לחקירות פשיעה והוטמע בתוך משרד התובע הכללי כמחלקה בשם "תיאום שיטות חקירה" (Coordinación de Métodos de Investigación).<ref></ref>

==מבנה==
* המינהל הכללי למנדט משפטי ומיניסטריאלי
* המינהל הכללי לשירותי ביטחון מיוחדים ואבטחת אישים 
* המינהל הכללי לחקירה משטרתית 
* המינהל הכללי לענייני שיטור בינלאומי - אינטרפול 
* המינהל הכללי למרכז תקשורת
* המינהל הכללי לתמיכה טכנית ולוגיסטיקה
==ציוד==
רובה סער קרבין מדגם AR-15A3
* רובה גליל
* MP5
* רובה AR-15 מתוצרת קולט 
* רובה M4
==ראו גם==
* המשטרה הפדרלית של מקסיקו
* שירות האבטחה הפדרלי של מקסיקו

==קישורים חיצוניים==
* [https://web.archive.org/web/20150703105928/http://www.pgr.gob.mx/ האתר הרשמי של פרקליטות הרפובליקה] - משרד התובע הכללי המקסיקני
==הערות שוליים==

קטגוריה:מקסיקו: צבא וביטחון
קטגוריה:מקסיקו: חוק ומשפט
קטגוריה:ארגוני מאבק בשחיתות
קטגוריה:ארגוני אבטחת אישים 
קטגוריה:ארגוני מאבק בסמים
Mi-Val Mivalino

Mi-Val Mivalino (באיטלקית Mi-Val Mivalino) היא מכונית מיקרו, בתצורת תלת-אופן אשר יוצרה על ידי חברת Mi-Val
האיטלקית בין השנים 1954–1956.

סך הכול יוצרו 100 יחידות.

==אפיון דגם ה-"Mi-Val Mivalino"==
* הדגם אופיין על ידי 2 מושבים (בטור, אחת אחרי השני) 

* מערכת ההיגוי של דגם ה- "Mi-Val Mivalino" דמתה למערכת ההיגוי של אופנוע (כידון).

* כניסת הנהג והנוסע לדגם, באמצעות הרמת "דלת החופה"

* המנוע ממוקם מאחור

* מקדימה 2 גלגלים, מאחור 1 גלגל

* הגלגל הרזרבי מוקם מאחור בין המנוע וכנף הגלגל האחורי

==היסטוריה==
"Mi-Val" היא יצרנית רכב ואופנועים איטלקית, שפעלה בין השנים 1950–1968. מושבה היה בברשה, לומברדיה.

החברה נוסדה ב-1950 על ידי אטורה מינגנטי, בעיירה גארדונה ואל טרומפיה הסמוכה לברשה. שמה "MI-VAL" נגזר במקור מראשי התיבות "Minganti-Valtrompia" ("מיניאנטי-ואלטרומפיה").

תוכנית הפעילות של MI-VAL הייתה מבוססת מלכתחילה על ייצור של אופנועים זולים וחזקים, שהתבססו על דגמים של חברת מסרשמיט הגרמנית. על בסיס המודל הראשון שייצרה החברה, "T–125" Mi-Val Mivalino" Mivalino", שהיה בעל מנוע שתי פעימות, בנפח 171.7 סמ"ק, נוצרה סדרה של גרסאות זהות בבסיסן, שהוענק להן מראה שונה באמצעות שדרוגים אסתטיים ושיפורים טכניים קטנים. דבר שאִפשר לחברה להציע מגוון רחב של מוצרים תוך השקעה נמוכה בעיצוב ובפיתוח.

== תמונות ==
<gallery mode="packed" heights="140">
קובץ:Mi-Val 1954.JPG | Mi-Val Mivalino
קובץ:Collection Panini Maserati 0085.JPG |Mi-Val Mivalino
קובץ:MI-VAL Mivalino 175 Extra front.jpg| Mi-Val Mivalino
קובץ:MI-VAL Mivalino 175 Extra rear.jpg |Mi-Val Mivalino
קובץ:Emblem Mi-Val.JPG |Mi-Val Mivalino - לוגו חברת "Mi-Val" על חזית דגם "Mi-Val Mivalino" (הסמל משלב בתוכו את הלוגו של חברת מסרשמיט הגרמנית, שרכבי MI-VAL יוצרו על בסיס ידע שנרכש ממנה)
קובץ:Mivalino Interior-view controls.JPG |Mi-Val Mivalino - מבט לתא הנהג
קובץ:Mivalino Interior-view.JPG| Mi-Val Mivalino_- מבט לתא הנהג
קובץ:Mivalino Front-view.JPG| Mi-Val Mivalino
</gallery>

==ראו גם==
* Mi-Val
==לקריאה נוספת==
* [http://auta5p.eu/katalog/mi-val/mival_175_01.php דגם Mi-Val Mivalino] (Mi-Val Mivalino 175 - Auta 5P)
* [https://www.allcarindex.com/auto-car-model/Italy-Mi-Val-Mivalino/ תמונות - Mi-Val Mivalino]

== קישורים חיצוניים ==

* [https://www.youtube.com/watch?v=_P-LMugzapQ ( Mi-Val Mivalino)] (0:41), יו-טיוב

== הערות שוליים ==

קטגוריה:דגמי מכוניות שהושקו ב-1954
קטגוריה:כלי רכב איטלקיים
קטגוריה:מכוניות מיקרו
קטגוריה:מכוניות תלת אופן
קטגוריה:מכוניות מנוע אחורי
יום הצב העולמי

יום הצב העולמי הוא מועד בינלאומי המצוין כל שנה ב-23 במאי, על ידי מדינות רבות, להעלאת המודעות לצבים. היום הוכרז על ידי "ארגון הצלת הצבים האמריקני" בשנת 2000. במהלך היום נערכים מפגשים וכנסים לחינוך ולמודעות בנושא הצבים, כולל דרכי טיפול ושימורם.

מטרת יום זה היא להעלות את המודעות לנושאים הקשורים בצבים, לקדם שינוי עמדות בנושאים של שמירה עליהם ולהגביר את שיתוף הפעולה של כל המדינות, כדי שאוכלוסיית הצבים לא תיפגע.

יום הצב העולמי מצוין ברחבי העולם בפעילויות רבות, כמו התחפשות לצבים, תהלוכות, פעילויות מיוחדות, תחרויות כתיבה, ציור כרזות בבתי הספר וכדומה.

== קישורים חיצוניים ==
* 
* יעקב מאור, [http://www.jewishtraveler.co.il/היום-מתחילים-אירועי-יום-הצב-באשקלון/ היום מתחילים אירועי "יום הצב" באשקלון], באתר jewishtraveler
* 

קטגוריה:צבים בתרבות
קטגוריה:אירועים בחודש מאי
צב
ספרייה אקדמית

אולם הקריאה של ספריית [[אוניברסיטת גראץ, אוסטריה]]
ספרייה אקדמית היא ספרייה במוסד אקדמי ומיועדת הן עבור הסטודנטים והן עבור צוות ההוראה למחקר וללימוד. הספריות נחשבות כרכיב משמעותי בכל מוסד אקדמי ואיכות הספרייה ואוספיה היא אחד הקריטריונים להערכת איכות המוסד. הספרייה תכלול את כל החומר הנחוץ לסטודנטים עבור לימודיהם הפורמליים וכן חומר מחקרי עדכני ומקיף עבור לימודים מתקדמים, העשרה ומחקר.

הספרייה האקדמית מאופיינת באוסף גדול של ספרי לימוד וספרי עיון, מיעוט ספרות פופולרית, מספר רב של כתבי עת, בעיקר אקדמיים, מאגרי מידע רבים ואוספים מיוחדים ונדירים נוספים. קיטלוג ומיון החומרים מתבצעים ברמת פירוט גבוהה, כדי לאפשר מחקר ברמה אקדמית.

המבנה הארגוני של הספרייה האקדמית איננו אחיד. בחלק מהמוסדות ישנה ספרייה מרכזית אחת המשרתת את כלל המוסד. במקומות אחרים לכל פקולטה יש ספרייה עצמאית, ולעיתים לכל מחלקה ומכון מחקר ספרייה משלהם. גם במקרים של פיצול פיזי מנסים לאחד את קטלוג הספריות, על מנת להקל על הקורא ולמעט בכפילויות.

פעמים רבות מתמקדת ספרייה אקדמית, מרכזית או פקולטית, בתחום ידע אחד או יותר, בהם רואה המדיניות האקדמית של המוסד את עיקר ומוקד העיסוק.

ספריות אקדמיות רבות כוללות מרחבים בגדלים שונים עבור למידה קבוצתית, תוך הסתייעות במשאבי הספרייה.

== קישורים חיצוניים ==

* [http://www.crcnetbase.com/doi/abs/10.1081/E-ELIS3-120044390 הערך ספרייה אקדמית] ב-Encyclopedia of Library and Information Sciences, Third Edition
* 

קטגוריה:ערכים שבהם תבנית בריטניקה אינה מתאימה
אקדמית
קטגוריה:אקדמיה
*
מינהל הביטחון הפדרלי

תג היחידה
מינהל הביטחון הפדרלי (בספרדית: Dirección Federal de Seguridad, בקיצור DFS) היה סוכנות הביון והביטחון המקסיקנית, שפעל כמשטרה חשאית. הוא נוסד בשנת 1947 על ידי מיגל אלמאן ולדס במטרה להגן ולשמור על היציבות הפנימית של מקסיקו ולפעול נגד כל צורה של חתרנות ואיומי טרור. הארגון פורק בשנת 1985 והפך למינהל הכללי לחקירה וביטחון הלאומי (Dirección General de investigación y seguridad nacional), שהפך למרכז לחקירה וביטחון לאומי ב-1989.

בשנים 1968–1970 מינהל הביטחון הפדרלי הואשם בביצוע מעצרים לא חוקיים, עינויים, חיסולים והיעלמויות. לפחות 347 תלונות התקבלו על ידי האו"ם הקשורות בפשעי מדינה שביצעה מקסיקו בשנים 1960-1980.

==הערות שוליים==

קטגוריה:מקסיקו: צבא וביטחון
קטגוריה:ארגוני ביון
קטגוריה:ארגוני אכיפת חוק
קטגוריה:ארגוני מאבק בסמים
פונטוס (מיתולוגיה)

פּוֹנְטוֹס (ביוונית: Πόντος, Póntos, "ים") היה אל ים במיתולוגיה היוונית, בתקופה שקדמה לאלים האולימפיים.

פונטוס היה בנה של גאיה ולא היה לו אב; על פי המשורר היווני הסיודוס, הוא נולד ללא זיווג, על פי Hyginus, פונטוס הוא בנו של אתר ושל גאיה.

עם גאיה, הוא הוליד את נראוס, תאומאס, האחים פורקיס וקטו ואת אוריביה. עם אלת הים תלסה (שפירוש שמה פשוט אומר, "ים") הוא הוליד את תלכינס ואת כל החיים בים.

בפסל רומאי מהמאה ה-2 לספירה, פונטוס, עולה מן אצות הים, נאחז עם ידו הימנית בהגה הספינה ונשען על החרטום. הוא חובש כתר מוראלי, ומלווה את פורטונה

== עץ משפחה ==

.

== ראו גם ==
* פונטוס, היסטוריה יוונית ייעודית עבור אזור על החוף הדרומי של הים השחור

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלים יווניים
קטגוריה:אלים יווניים קדומים
קטגוריה:אלי ים ונהר
אלגוריתם עטיפת המתנה

הצגה גרפית של האלגוריתם
צעדת ג'רוויס או אלגוריתם עטיפת המתנה הוא אלגוריתם למציאת הקמור של נקודות במישור.

האלגוריתם נקרא על שם ריי ג'רוויס שפרסם את האלגוריתם בשנת 1973, אף על פי שהאלגוריתם התגלה במקביל בתקופה זו על ידי מספר חוקרים.

סיבוכיות זמן הריצה של האלגוריתם היא (O(nh כאשר n הוא מספר הנקודות הכולל ו-h הוא מספר הנקודות שירכיבו את הקמור בסופו של דבר.

האלגוריתם מוצלח במיוחד כאשר הקמור מורכב מנקודות מועטות יחסית, אך כאשר הקמור מורכב במיוחד יש להעדיף את הסריקה של גראהם. קיים גם אלגוריתם המשלב בין יתרונותיהם של השניים ומשיג סיבוכיות משופרת.

ניתן להשתמש באלגוריתם גם עבור מספר רב של ממדים.

קטגוריה:גאומטריה חישובית
קטגוריה:אלגוריתמים
אופל קומודור

אופל קומודור (בגרמנית: Opel Commodore) היא מכונית סלון מתוצרת יצרנית הרכב אופל (בגרמנית: Opel Automobile GmbH) הגרמנית, חברת בת של ג'נרל מוטורס אשר יוצרה בין השנים 1967–1982.

דגמי "אופל קומודור" יוצרו בתצורות סלון – 2–4 דלתות, ו-2 דלתות קופה. דגמי "אופל קומודור C" יוצרו בתצורות סלון 2–4 דלתות ובתצורת סטיישן.

==דגמי אופל קומודור==
* אופל קומודור A (יוצר בין השנים 1967–1971 בתצורות: 2–4 דלתות סלון, 2 דלתות קופה)
* אופל קומודור B (יוצר בין השנים 1972–1977), (1973–1978 בדרום אפריקה)
* אופל קומודור C (יוצר בין השנים 1977–1982)

==אופל קומודור B==
* 4 דלתות – סלון
* 2 דלתות – הרדטופ
* מנוע 6 צילינדרים 2,500 סמ"ק המפיק 115 כ"ס, 130 כ"ס
* מנוע 6 צילינדרים 2,800 סמ"ק המפיק 130 כ"ס, 142 כ"ס, 160 כ"ס
* תמסורת ידנית – 4 מהירויות, תמסורת אוטומטית – 3 מהירויות
* אורך – 4,607 מ"מ
*רוחב – 1,728 מ"מ
* בסיס גלגלים – 2,668 מ"מ
* גובה – 1,380–1,415 מ"מ
* משקל – 1,210–1,305 ק"ג

==אופל קומודור C==
* 2–4 דלתות סלון
* 5 דלתות סטיישן
* מנוע 6 צילינדרים 2,500 סמ"ק
* מנוע 6 צילינדרים 3,000 סמ"ק
* מנוע 6 צילינדרים בטור 3,768 סמ"ק המפיק 140 כ"ס, (מנוע שברולט סוג 230)
* מנוע 6 צילינדרים 4,100 סמ"ק המפיק 155 כ"ס, (מנוע שברולט סוג 250)
* תמסורת ידנית – 4 מהירויות, תמסורת אוטומטית – 3 מהירויות
* אורך – 4,732 מ"מ
* רוחב – 1,722 מ"מ
* בסיס גלגלים – 2,668 מ"מ
* גובה – 1,415 מ"מ
* משקל – 1,200 ק"ג
* יורש: "Opel Omega"

== תמונות ==
<gallery mode="packed" heights="120">
קובץ:Opel Commodore 2500 6.jpg | אופל קומודור A
קובץ:Opel Commodore GS Steinmetz.jpg | אופל קומודור A דגם GS (צולם במרוץ מכוניות)
קובץ:Commodore A GS-E Interior.jpg | אופל קומודור A – מבט לתא הנהג ו-לוח מחוונים
קובץ:Opel Commodore Cockpit.JPG| אופל קומודור A – מבט לתא הנהג
קובץ:Opel Commodore2.JPG | אופל קומודור A
קובץ:Opel Commodore (4654716026).jpg | אופל קומודור A, סלון, 4 דלתות
קובץ:Opel Commodore GS-E (9196010936).jpg | אופל קומודור A, דגם GS-E
קובץ:Opel Commodore GSslashE 2784cc.JPG | אופל קומודור B
קובץ:1975 Opel Commodore pic1 front view.JPG | אופל קומודור B
קובץ:Opel Commodore 2.8 GS-E (7496025176).jpg | אופל קומודור B
קובץ:Opel Commodore B front 20071004.jpg | אופל קומודור B (סלון, 4 דלתות)
קובץ:Commo voyage.jpg| אופל קומודור C – סטיישן
קובץ:20170212145907!1979 Opel Commodore C 2.5 S Automatic (8781626344).jpg | אופל קומודור C
קובץ:Opel Commodore (9576861937).jpg | אופל קומודור C, סלון, 4 דלתות
קובץ:Opel commodore c.jpg | אופל קומודור C
קובץ:Opel Commodore C 2-Door 2.5S Automatic.png | אופל קומודור C בתצורת 2 דלתות, מנוע 2,500 אוטומט
</gallery>

==אופל קומודור בתרבות==
בסרט "בשם החברים", שיצא למסכים ב-1970, נוהג הגיבור, צ'ארלס ברונסון, באופל קומודור GS/E I6 קופה, בכביש הררי מפותל במהירות מסחררת, כדי להגיע לרופא שיטפל בפצוע. קטע נהיגה זה תרם לפרסום הסרט.

==ראו גם==
* אופל 4/8 PS
== קישורים חיצוניים ==

* [http://www.opel.com/ אופל], האתר הבינלאומי
* [https://www.youtube.com/watch?v=-YZBInCXwFc אופל קומודור A ] (1:22 דקות), יו-טיוב

==הערות שוליים==

קטגוריה:מכוניות קופה
קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1967
קומודור
קטגוריה:כלי רכב גרמניים
שברולט 400

שברולט 400 (באנגלית: Chevrolet 400) היא מכונית משפחתית גדולה, בגרסה אחידה של 4 דלתות סדאן, דגם של חטיבת המכוניות שברולט בחברת ג'נרל מוטורס האמריקאית בארגנטינה אשר יוצרה בין השנים 1962–1974.

דגם ה"שברולט 400" יוצר על ידי חברת הבת "General Motors de Argentina" של חברת ג'נרל מוטורס.

יוצרו כ-93,000 יחידות מדגם "שברולט 400".

==גרסאות==
* Chevrolet 400 Diésel
* Chevrolet 400 Std
* Chevrolet 400 Special
* Chevrolet 400 Súper y Súper DeLuxe
* Chevrolet 400 Súper 
* Chevrolet 400 Rally Sport

== תמונות ==
<gallery mode="packed" heights="120">
קובץ:Chevrolet 400 1962.jpg| שברולט 400, שנת 1962
קובץ:Chevrolet 400 tras.JPG | שברולט 400 
קובץ:Chevrolet 400 SS.jpg | שברולט 400 
קובץ:Chevrolet 400 azul.JPG | שברולט 400 
קובץ:194 chevrolet.JPG | שברולט 400 
</gallery>
==ראו גם==
* שברולט אג'יל

==לקריאה נוספת==
* [http://www.testdelayer.com.ar/chevrolet400.htm שברולט 400 - מבחן] (estdelayer)
* [https://web.archive.org/web/20171016175211/http://cars-blog.net/gallery/chevrolet-400.html שברולט 400] (cars-blog.net/gallery/chevrolet-400) ( World Encyclopedia of Cars )

== קישורים חיצוניים ==

* [https://www.youtube.com/watch?v=50_Q__f9bqA שברולט 400] (4:43 דקות), יו-טיוב

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1962
קטגוריה:מכוניות אמריקאיות
קטגוריה:כלי רכב המיוצרים בארגנטינה
400
הנס-גאורג לייזר

גנרל הנס-גאורג לייזר (בגרמנית: Hans-Georg Leyser; 16 ביוני 1896 – 18 באפריל 1980), היה מפקד בכיר בוורמאכט שפיקד על כוחות במלחמת העולם השנייה, ונפל בשבי במהלך קרב סטלינגרד.

==ביוגרפיה==
===קריירה מוקדמת===
לייזר נולד ב-16 ביוני 1896 בוורין, שהשתייכה לאימפריה הגרמנית. עם פרוץ מלחמת העולם הראשונה באוגוסט 1914 התגייס לצבא הגרמני הקיסרי, והצטרף לרגימנט הגרנדירים של בוגרי המכללה (הגראף גנייזנאו - פומרניה ה-2), ולחם בשורותיו במהלך המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף לייזר לרייכסווהר, ומילא בו תפקידי פיקוד ומטה. ב-1 באפריל 1925 הועלה לדרגת אובר לוטננט, וב-1 בינואר 1931 הועלה לדרגת האופטמן. ב-1 בדצמבר 1935 הוא הועלה לדרגת מיור, וב-15 בפברואר 1938 הוא מונה למפקד הגדוד ה-3 ברגימנט הרגלים ה-109. ב-1 בינואר 1939 הוא הועלה לדרגת אוברסט לוטננט.

===מלחמת העולם השנייה===
בתחילת מלחמת העולם השנייה מונה לייזר לשלישו של מפקד הארמייה השביעית, וב-24 בנובמבר 1939 הוא מונה לקצין מטה בקורפוס ה-5. ב-10 ביוני 1940 הוא מונה למפקד רגימנט הרגלים ה-51, ולחם עמו במהלך מבצע ברברוסה, כחלק מהדיוויזיה ה-18. ב-1 בדצמבר 1941 הועלה לייזר לדרגת אוברסט, וב-9 בדצמבר הוענק לו עיטור הצלב הגרמני בזהב. ב-3 במאי 1942 הוענק לו עיטור צלב האבירים של צלב הברזל, וב-1 באוקטובר 1942 הוא מונה למפקד הדיוויזיה הממונעת ה-29, עמה לחם בקרב סטלינגרד. ב-1 בנובמבר 1942 הוא הועלה לדרגת גנרל מיור, ובסוף ינואר 1943 הוא נפל בשבי כוחות הצבא האדום. בקיץ 1944 חתם לייזר יחד עם עוד כ-50 גנרלים, על עצומה הקוראת לבני העם הגרמני לסלק את ההנהגה הנאצית ולסיים את המלחמה.

===לאחר המלחמה===
ב-20 באוקטובר 1949 שוחרר לייזר מהשבי, ולאחר מכן התגורר בהנובר, שם חי עד מותו ב-18 באפריל 1980.

== קישורים חיצוניים ==
* [http://www.lexikon-der-wehrmacht.de/Personenregister/L/LeyserHansGeorg-R.htm הנס-גאורג לייזר] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מעוטרי הצלב הגרמני בזהב
קטגוריה:גרמנים שנולדו ב-1896
קטגוריה:גרמנים שנפטרו ב-1980
מוחמד ולד עבד אל-עזיז

מוחמד ולד עבד אל-עזיז (בערבית: محمد ولد عبد العزيز, נולד ב-20 בדצמבר 1956) הוא נשיא מאוריטניה לשעבר בין השנים 2009–2019. כאיש צבא בכיר, אל-עזיז היה דמות מובילה בהפיכה הצבאית שארעה במדינה בשנת 2005 שהדיחה את הנשיא המכהן מעאוויה ולד סידאחמד טאייע. בשנת 2008 אל-עזיז הוביל עוד הפיכה אשר הפילה את הנשיא המכהן. בעקבות הפיכה זו, אל-עזיז התמנה לנשיא זמני בהמשך נבחר גם לנשיא באופן קבוע. הוא שימש גם כיושב ראש האיחוד האפריקאי בשנים 2014-2015.

== ביוגרפיה ==
אל עזיז נולד ב-20 בדצמבר 1956 במאוריטניה כשהייתה תחת שלטון צרפתי. בשנת 1977 הוא הצטרף לאקדמיה הצבאית במקנס שבמרוקו. מלימודיו באקדמיה הצליח אל-עזיז להתקדם בדרג הצבאי. ביוני 2003 ובאוגוסט 2004 היה ממדכאי ניסיונות להפיכה במדינה. בשל כך, זכה אל-עזיז לאותות ועיטורים.

ב-3 באוגוסט 2005 הפיל אל-עזיזי (יחד עם אישי צבא נוספים) את שלטונו של מעאוויה ולד סידאחמד טאייע. אל-עזיזי ואנשיו תוארו על ידי אקדמאים מערביים כקבוצה לאומנית, נאצריסטית, חילונית ופאן-ערבית. ב-30 באוגוסט 2007 התמנה אל-עזיז לרמטכ"ל מאוריטניה ובסוף פברואר 2008 מונה גם לשליחו האישי של הנשיא למלך מרוקו מוחמד השישי.

למרות יחסיהם הטובים, אל-עזיז והנשיא החלו להסתכסך ביניהם במאי 2008. כשלושה חודשים לאחר מכן פוליטיקאים שונים החלו לעזוב את מפלגת השלטון. ב-6 באוגוסט אל-עזיז הוביל הפיכה נוספת. באותו היום הצבא תפס את הנשיא, ראש הממשלה ושר הפנים בבירה נואקשוט. ב-7 באוגוסט הוכרז כי שלטונו של הנשיא פסק, וכי כעת השלטון בידי מועצה בת 11 חברים כשאל עזיז בראשה. לפי ההכרזה, מועצה זו תפעל עד בחירות שיתקיימו בהקדם. המערב (ובמיוחד צרפת) גינו בחריפות את ההפיכה. בשבועות שלאחר ההפיכה אל-עזיז שוחח רבות עם מנהיגים זרים והתראיין לתקשורת הבינלאומית בניסיון להסביר את הלגיטימציה החוקית כביכול של ההפיכה. בסופו של דבר המועצה העליונה של המדינה הורכבה כולה מאנשי צבא, דבר שעורר ביקורת רבה. ב-13 באוגוסט הפרלמנט אישר את ההפיכה ואת ממשלתו החדשה של אל-עזיז.

בחודשים שלאחר ההפיכה, מרוקו, סנגל ולוב הכריזו על תמיכה במשטר החדש, בעוד ששלטון אלג'יריה התנגד להפיכה בחריפות וניסה לגייס למטרה זו את האיחוד האפריקאי שבסופו של דבר אכן גינה את אל-עזיז והטיל כמספר סנקציות על הממשל החדש. ארצות הברית גינתה את ההפיכה וטענה כי הפיכה זו הייתה בלתי חוקית. ממשלתו של אל-עזיז הבטיחה שתנהל בחירות הוגנות בשנה שלאחר ההפיכה ואל עזיז עצמו הכריז על מועמדות לתפקיד נשיא המדינה ולכן התפטר מתפקידו כנשיא הזמני. מפלגות האופוזיציה סירבו בתחילה להשתתף בבחירות מתוך טענה שהן יזויפו ממילא.

בבחירות לנשיאות, שהתקיימו ב-18 ביולי 2009 אל-עזיז ניצח עם כ-52.58% מהקולות, ולכן התפטר ממפלגתו. הוא הושבע לתפקיד באופן רשמי ב-5 באוגוסט. ב-13 באוקטובר 2012 נורה אל-עזיז ונפצע אנושות, אך שרד. ישנן מחלוקות (כתוצאה מדיווחים סותרים) האם תקרית הירי הייתה התנקשות מתוכננת (ואם כן - לא ברור מי ביצע אותה) או תאונה. בסופו של דבר אל עזיז הובל לבית חולים בפריז, שם החלים.

באוקטובר 2023, התובע ביקש 20 שנות מאסר עם החרמת רכושו של מוחמד אולד עבד אל עזיז.

==קישורים חיצוניים==

קטגוריה:פוליטיקאים מאוריטנים
קטגוריה:נשיאים
קטגוריה:ילידי 1956
הפיגוע במוגדישו (אוקטובר 2017)

הפיגוע במוגדישו אירע ב-14 באוקטובר 2017 במוגדישו בירת סומליה. בפיצוץ שבוצע באמצעות משאית תופת, נרצחו לפחות 587 בני אדם ונפצעו למעלה מ-400, נגרם הרס רב למבנים ודווח כי מלון ספארי המקומי קרס ובניין שגרירות קטר נפגע קשות. עוצמת הפיצוץ הוגברה מאוד כתוצאה מכך שמשאית התופת התפוצצה ליד מכלית דלק. בפיצוץ השני שאירע באותו יום במחוז מאדינה בסומליה נהרגו שני אנשים נוספים.

ההערכות הראשונות בדבר הגורם המבצע התרכזו סביב ארגון הטרור הסומלי א-שבאב, אך בשעות שלאחר הפיגועים לא לקח כל גורם אחריות לביצועם. נשיא סומליה מוחמד עבדאללהי מוחמד הכריז על שלושה ימי אבל, בעקבות הפיגוע בעל מספר ההרוגים הרב ביותר בהיסטוריה של המדינה.

==קישורים חיצוניים==

* 
* 

==הערות שוליים==

קטגוריה:סומליה: היסטוריה
קטגוריה:פעולות טרור ב-2017
קטגוריה:מוגדישו
קטגוריה:פיגועי מכונית תופת
אלכסנדר פון הרטמן

גנרל אלכסנדר פון הרטמן (בגרמנית Alexander von Hartmann; 11 בדצמבר 1890 – 26 בינואר 1943), היה מפקד בכיר בוורמאכט שפיקד על כוחות במלחמת העולם השנייה, ונהרג במהלך קרב סטלינגרד.

==ביוגרפיה==
===קריירה מוקדמת===
פון הרטמן נולד ב-11 בדצמבר 1890 בברלין, שהשתייכה לאימפריה הגרמנית, למשפחת אצולה פרוסית. בשנת 1910 התגייס לצבא הגרמני הקיסרי, והצטרף לרגימנט הרגלים ה-94 (תורינגיה ה-5 - הדוכס הגדול של סקסוניה), ולחם בשורותיו במהלך מלחמת העולם הראשונה. במהלך המלחמה נפצע פון הרטמן באורח קשה, ולקראת סופה הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף פון הרטמן לרייכסווהר, ומילא בו תפקידי פיקוד ומטה. בשנת 1931 הועלה לדרגת מיור, ובשנת 1933 מונה לקצין קישור עבור הצי בהמבורג. בשנת 1934 מונה למפקד הגדוד ה-3 ברגימנט הרגלים ה-37, ובשנת 1937 הועלה לדרגת אוברסט, ומונה למפקד רגימנט הרגלים ה-37.

===מלחמת העולם השנייה===
במהלך המערכה על צרפת לחם פון הרטמן עם הרגימנט שבפיקודו, כחלק מהדיוויזיה ה-6, וב-28 במרץ 1941 מונה למפקד הדיוויזיה ה-71. במהלך מבצע ברברוסה לחמה הדיוויזיה שבפיקודו כחלק מהקורפוס ה-4 במסגרת הארמייה ה-17, והשתתפה עמה בקרב אומן ובקרב קייב. במהלך מבצע מקרה כחול לחמה הדיוויזיה שבפיקודו כחלק מהקורפוס ה-51 במסגרת הארמייה השישית והשתתפה עמה בקרב סטלינגרד, וב-8 באוקטובר 1942 קיבל פון הרטמן על פעולותיו את עיטור צלב האבירים של צלב הברזל. כשהחלו הכוחות הגרמנים בסטלינגרד לקרוס, אמר פון הרטמן כי לא יתאבד אך ימות בקרב, ואכן ב-26 בינואר 1943 נהרג פון הרטמן מפגיעת צלף, ולאחר מותו הועלה לדרגת גנרל חיל הרגלים.

== קישורים חיצוניים ==
* [http://www.lexikon-der-wehrmacht.de/Personenregister/HartmannAv.htm אלכסנדר פון הרטמן] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1890
קטגוריה:גרמנים שנפטרו ב-1943
דרור סופר

דרור שבתאי סופר (נולד ב-12 באפריל 1961) הוא רופא ישראלי מומחה לכירורגיה כללית, מנהל מערך הטראומה בבית החולים איכילוב וממונה על הוראת סטודנטים ישראלים בקורס לרפואה דחופה-טראומה בפקולטה לרפואה ע"ש סאקלר באוניברסיטת תל אביב.

==ביוגרפיה==
נולד בפתח תקווה וגדל בתל אביב ובבת-ים.

את לימודי הרפואה החל ברומניה ולאחר מכן המשיך בבית הספר לרפואה ע"ש סאקלר באוניברסיטת תל אביב. ב-1999 סיים התמחות בכירורגיה כללית, בכירורגית ב', בבית החולים איכילוב<ref>[https://www.universities-colleges.org.il/P45309/ ריאיון עם ד"ר דרור סופר] על לימודי רפואה לאתר "לימודים בישראל"</ref>.

בין השנים 2004-2002 התמחה סופר בטראומטולוגיה וטיפול נמרץ כירורגי, במרכז הטראומה על שם ראיידר שבבית החולים ע"ש ג'קסון במיאמי, ארצות הברית.

במסגרת פעילותו ביחידת הטראומה של המרכז הרפואי תל אביב ע"ש סוראסקי (איכילוב), היה בין המפתחים של מודל ייחודי המתבסס על ראייה מרחבית ורב-ממדית של הפצוע, הדורש טיפול רפואי רב-תחומי ותמיכה נפשית צמודה.

החל משנת 2005 הוא מנהל את מחלקת הטראומה של בית החולים איכילוב. בין עיסוקיו: ניתוחי קיבה וושט.

סופר השתתף בסדרת הטלוויזיה הדוקו-דרמה "גיבורים", העוקבת אחר חייהם של כוחות הצלה והביטחון. כמו כן, תועד בסרט התיעודי "מסביב לשעון" של הבמאי השווייצרי אלכסנדר גוצ'מן, שבו מתוארת שגרת בית החולים ועבודתו כרופא טראומה<ref></ref>.

==חיים אישיים==
סופר נשוי ליעל ומתגורר ברמת השרון, לזוג ארבעה ילדים. בתם סהר נשואה לשחקן דניאל סטיופין.
==אקדמיה ומחקר==
סופר אחראי על הוראת סטודנטים ישראלים בקורס לרפואה דחופה/טראומה באוניברסיטת תל אביב, לסופר תואר "מרצה" בבית הספר לרפואה, אוניברסיטת תל אביב.
פרסם כ-70 עבודות מחקר.
==מספריו==
* גוזז את מחלפות הזמן - הוצאת יסוד, 2009
* קוטפי הזיכרונות - הוצאת ידיעות ספרים, 2017
* בשבוע הבא - הוצאת משכל (ידיעות ספרים), אוגוסט 2019, 296 עמודים

==קישורים חיצוניים==
* [https://www.youtube.com/watch?v=2bG68GtpFmQ סרט על עבודתו של ד"ר דרור סופר], באתר You tube

==הערות שוליים==

קטגוריה:כירורגים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:תל אביב-יפו: רפואה
קטגוריה:מומחים ישראלים לרפואה דחופה
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:משתתפים בתוכניות מציאות ישראליות
קטגוריה:ישראלים שנולדו ב-1962
קמה ורדי

קמה ורדי (נולדה ב-13 ביוני 1989) היא מוזיקאית, זמרת, כותבת שירים ומלחינה ישראלית.

==קריירה מוזיקלית==

ורדי החלה את דרכה בעולם המוזיקה בגיל 17.

יחד עם חברתה אלה דניאל (סולנית ה-'Betty Bears') והזמרת הצעירה סשה בויסן הקימה את הרכב הפולק-קברט - 'La La Cravat'. ההרכב פעל כמופע רחוב ברחבי בריטניה ובצרפת, הקליט אלבום ביתי אחד והתפרק.

כשחזרה לישראל בגיל 19, מלווה בבן זוגה דייוויד מק'קירי, הם הקימו את ההרכב החשמלי 'The JackBand Blues' והקליטו חמישה אלבומים ביתיים.

את אלבום הסולו הראשון שלה ForgetMeNot, בהפקת אודי נאור, הוציאה ורדי ב-2012.<ref></ref>

אלבומה השני, "סוף מערב - Satchel"הוא E.P כפול, חציו באנגלית וחציו בעברית, בהפקת דן זייתון, והוא יצא תחת הלייבל נענע דיסק. האלבום מומן במלואו בתמיכת הקהל באתר מימון ההמונים הדסטארט.

==דיסקוגרפיה==
{| class="wikitable"
|-
! שם אלבום !! יצא בשנת !! חברת תקליטים
|-
| ForgetMeNot || 2012
|-
| Satchel || 2016 || נענע דיסק
|-
| סוף מערב || 2016 || נענע דיסק
|-
| Moonticket || 2020
|}

== חיים אישיים ==
ורדי נולדה בירושלים וילדותה עברה בכפר ויתקין, בסקוטלנד, בהרצליה ובמצפה מתת שבגליל העליון; למדה בחינוך ביתי ובבית-הספר הדמוקרטי תפן. כשהייתה בת 15 עזבה את הלימודים ואת בית משפחתה שבצפון ונדדה ברחבי הארץ; בגיל 17 טסה לאנגליה, שם גרה בלונדון ובחווה בדורסט לסירוגין, כשהיא מופיעה ומקליטה עם הרכב הרחוב הקברטי "La La Cravat". כשהייתה בת 19 חזרה ורדי לישראל, ומאז היא חיה ופועלת בתל אביב.

== משפחה ==
ורדי היא בתה השנייה של האמנית רוני טהרלב, נכדתם של הפזמונאי יורם טהרלב והמשוררת נורית זרחי, ונינתם של הסופר ישראל זרחי והמחזאי חיים טהרלב.

== קישורים חיצוניים ==

* 
* 
* [http://columbusmusicmagazine.com/2016/09/05/בין-שקט-לשקט-סטרים-בכורה-ראיון-עם-קמה-ו/ סטרים בכורה + ריאיון עם קמה ורדי לרגל צאת אלבומה השני ב'קולומבוס'] 5 בספטמבר 2016
* 
* [https://sixsyllablerecords.bandcamp.com/album/the-electrical-jackband-blues הג'קבנד בלוז] באתר Bandcamp
* 

== הערות שוליים ==

קטגוריה:משפחת זרחי
קטגוריה:משפחת טהרלב
קטגוריה:מוזיקאיות ישראליות
קטגוריה:מוזיקאים ישראלים
קטגוריה:זמרות ישראליות
קטגוריה:זמרים ישראלים
קטגוריה:תל אביב-יפו: אישים
קטגוריה:ישראליות שנולדו ב-1989
קטגוריה:ישראלים שנולדו ב-1989
מהדורת חמש (כאן חדשות)

מהדורת חמש (בעבר נקראה ערב ערב) היא תוכנית אקטואליה שמשודרת בערוץ כאן 11 ומופקת על ידי כאן חדשות. את התוכנית מגישה מאיה ראכלין. איציק זוארץ, יערה שפירא, יונתן אוחיון, קרן אוזן ויפעת גליק מגישים אותה לסירוגין.

==מבנה התוכנית==
התוכנית משודרת בערוץ כאן 11 בימים ראשון עד חמישי ב-16:45, וביום שישי משודרת תוכנית האקטואליה השבועית שרון ואורי. התוכנית עוסקת בענייני אקטואליה וחדשות. במסגרת התוכנית משתתפים כתבי ופרשני כאן חדשות ואורחים באולפן.

==היסטוריה==
מתחילת שידוריו של תאגיד השידור כאן שודרו בימים ראשון–חמישי בשעה 17:05 התוכנית "חמש מקורי" ובשעה 18:05 התוכנית "שש כלכלי", שהופקו על ידי אולפני הרצליה. עם סיום החוזה של תאגיד השידור עם אולפני הרצליה החליט התאגיד לא לחדש את שתי התוכניות בתום חמישה חודשי שידור. במשבצת השידור שהתפנתה החל ב-15 באוקטובר 2017 שידורה של התוכנית "ערב ערב". בתוכנית שודרה פינה קבועה בשם "יורים בנגמ"ש", בה פאנליסטים משני צידי המתרס הפוליטי מתווכחים על חמישה נושאים חמים, ומוגבלים בשעון עצר. באפריל 2018 ירדה הפינה מהאוויר.

במהלך שנות שידוריה, התוכנית שודרה בשעות שונות ועל ידי מנחים שונים; תחילה הגישו את התוכנית דב גיל-הר, קרן אוזן ורינת ספיבק. מאוחר יותר מונתה מיכל רשף להגיש את התוכנית, לאחר מכן החליפה אותה גאולה אבן-סער.

ב-2 בפברואר 2021 הודיעה גאולה אבן-סער על יציאה לחל"ת עד אחרי בחירות לכנסת העשרים וארבע בעקבות התמודדות בעלה גדעון סער לכנסת, ובמקומה החלו להגיש את התוכנית גילי כהן ודב גיל-הר.

ב-5 באוקטובר 2021 הגישה גאולה אבן-סער את התוכנית בפעם האחרונה, בעקבות מעברה להגיש את מהדורת סיכום השבוע של כאן השבוע עם גאולה במקומו של ירון דקל. בעקבות זאת החלו להגיש את התוכנית אורי לוי ושרון וכסלר, לאחר מכן מונתה מאיה ראכלין להגיש את התוכנית.

בנובמבר 2022 שונה שמה של התוכנית למהדורת חמש בעקבות האריזה הגרפית החדשה של התאגיד.

== קישורים חיצוניים ==
* [http://www.kan.org.il/program/?catId=1166 ערב ערב], באתר כאן – תאגיד השידור הישראלי
* 
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
בטא בנחש מים קטן

β בנחש מים קטן, נקרא גם גליזה 19 וכן LHS 6, הוא הכוכב הבהיר ביותר בקבוצת הכוכבים נחש מים קטן עם בהירות נראית מדרגה 2.79. בשל מיקומו הדרומי הכוכב (כמו גם הקבוצה) לא היו ידועים לתרבויות המערביות ולכן לא קיבל הכוכב שם משלו. במאה ה-2 לפנה"ס היה הכוכב במרחק של כשתי מעלות מהקוטב השמיימי הדרומי כך שניתן היה לראותו בכל שעות הלילה לאורך כל השנה בחצי הכדור הדרומי. גם כיום זהו הכוכב עם בהירות מתחת לדרגה 3 הקרוב ביותר לקוטב השמיימי הדרומי. כ-4 מעלות מצפון לכוכב נמצא הענן המגלני הקטן שקצהו הדרומי בולט מקבוצת הכוכבים טוקאן אל תוך קבוצת נחש מים קטן.

==מאפיינים==
β בנחש מים קטן הוא כוכב הסדרה הראשית צהוב עם סיווג ספקטרלי G0 V (לפעמים מסווג כתת-ענק צהוב עם סיווג ספקטרלי G2 IV), שנמצא במרחק של כ-24 שנות אור ממערכת השמש. מסתו מעט גדולה ממסת שמש, רדיוסו גדול ב-80% מרדיוס השמש וטמפרטורת פניו מעט חמה יותר מטמפרטורת השמש, ובשל הבדלים אלה הוא מאיר בעוצמה של פי 3.5 מעוצמת ההארה של השמש. הסיבה להבדל בינו ובין השמש למרות המסה והטמפרטורה הדומות, היא שככל הנראה בגילו, המוערך בכ-6.5 מיליארד שנים, הוא כבר נמצא בשלבי סיום של היתוך מימן להליום בליבתו תוך כדי תהליך של התקררות והתנפחות בדרך להפוך לתת-ענק ולאחר מכן לענק אדום. לכוכב תנועה עצמית גדולה במיוחד של כשתיים ורבע שניות קשת בשנה ובשל כך הוא נכלל בקטלוג לויטן של כוכבים בעלי תנועה עצמית גדולה. תנועה זו בשילוב עם המהירות הרדיאלית שלו מראות שהכוכב נע במהירות גבוהה יחסית של כ-82 קילומטר בשנייה ביחס לשמש. בשל קרבתו למערכת השמש הוא נכלל גם בקטלוג גליזה לכוכבים קרובים.

בעבר דווח שבהירותו של β בנחש מים קטן משתנה מעט בין דרגות בהירות 2.75 ו-2.81 ובשל כך הוא סווג כחשוד ככוכב משתנה, אך מדידות עדכניות לא מצאו השתנות גדולה ממאית של דרגת בהירות. לעומת זאת התגלו שינויים קטנים במהירות הרדיאלית של β בנחש מים קטן, שייתכן שנגרמים בהשפעתו של כוכב לכת עם מסה של כ-4 מסות צדק, שמקיף את β בנחש מים קטן במרחק של כ-7.5 יחידות אסטרונומיות ובזמן הקפה של כ-20 שנים.

==קישורים חיצוניים==
* [http://stars.astro.illinois.edu/sow/betahyi.html β בנחש מים קטן] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג G
קטגוריה:קטלוג לויטן
קטגוריה:קטלוג גליזה
קטגוריה:קבוצת הכוכבים נחש מים קטן
הסוכנות למאבק בסמים (טג'יקיסטן)

הסוכנות למאבק בסמים שתחת נשיא טג'יקיסטן (טג'יקית: Агентии назорати маводи нашъаовари назди Президенти Ҷумҳурии) הוא שמו הרשמי של הגוף הממשלתי לאכיפת סמים של טג'יקיסטן. 

הסוכנות הוקמה בשנת 1999, על מנת לייעל את שיטות המלחמה בסחר בסמים לא חוקי ובהרחות סמים מאפגניסטן וכפופה ישירות לנשיא המדינה, שגם ממנה את מנהל סוכנות על פי צו נשיאותי.

מאז הקמתה הסוכנות נחשבת לאחד הגופים הפעילים ביותר למלחמה בסמים ביבשת אסיה.

== היסטוריה ==
לפי הערכות שונות למעלה מ-20% מסך האופיום המגיע מאפגניסטן עובר דרך טג'יקיסטן. 

בשנת 1999 הוקמה הסוכנות למלחמה בסמים של טג'יקיסטן. 

בשנים 2000 - 2011, הסוכנות החרימה יותר מ-11,000 קילוגרמים של סמים. 

הסוכנות משתפת פעולה עם רשויות אכיפת חוק של איראן, קירגיזסטן, רוסיה, סין, אפגניסטן ואוזבקיסטן. 

בשנת 2004, מנהל הסוכנות, גאפור מירזוייב, נידון למאסר עולם בגין סחר בסמים. הוא הוחלף על ידי לוטננט גנרל רוסטאם נזארזודה בספטמבר 2013, הפדרציה הרוסית שילמה לסוכנות 5 מיליון דולר על מנת לאפשר לצבא הרוסי להמשיך להשתמש בבסיס צבאי הנמצא בגבול הטג'יקי.

בשנת 2016 מונה שרחון סאלימזודה למנהל הסוכנות, קודם לכן כיהן בתור התובע הכללי של טג'יקיסטן.

==קישורים חיצוניים==
* 

==הערות שוליים==

קטגוריה:טג'יקיסטן: ארגונים ממשלתיים
קטגוריה:ארגוני מאבק בסמים
סנטנדר (קולומביה)

סנטנדר (בספרדית: Santander) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות ססאר בצפון, נורטה דה סנטנדר בצפון-מזרח, בויאקה בדרום, אנטיוקיה במערב ובוליבר בצפון-מערב.

המחוז משתרע על שטח של 30,537 קמ"ר. במחוז מתגוררים כ-2.1 מיליון תושבים (הערכה ל-2017). בירת המחוז היא בוקרמנגה.

==היסטוריה==
בתקופה הפרה-קולומביאנית ישבו במקום מספר שבטי ילידים כמו בני הגואנה והמואיסקה . היישוב הספרדי של האזור החל במאה ה-16.

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז בויאקה. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציות אל סוקורו וולס, שבירותיהן היו אל סוקורו וולס בהתאמה. ב-1857 הרפובליקה הפכה לפדרלית והוקמה מדינת סנטנדר, שכללה את שטחי מחוזות סנטנדר ונורטה דה סנטנדר העתידיים ונקראה על שמו של פרנסיסקו דה פאולה סנטנדר , מגיבורי העצמאות של קולומביה. תחילה בירת המדינה הייתה פמפלונה (בשטחי מחוז נורטה דה סטנטדר העתידי), כעבור זמן קצר היא הועברה לבוקרמנגה וב-1861 היא הועברה לאל סוקורו. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים.

ב-1886 ארצות הברית של קולומביה הפכה לרפובליקת קולומביה הלא-פדרלית, המדינה הפכה למחוז סנטנדר והבירה הועברה לבוקרמנגה. בתקופה הזו האזור התפתח מאוד מבחינת תעשייה ומסחר והוא משך אליו מהגרים רבים מאירופה. ב-1910 פוצלו מהמחוז שטחים שהפכו למחוז נורטה דה סנטנדר (שמשמעותו המילולית היא "צפון סנטנדר").

==כלכלה==
הכלכלה המקומית מסתמכת על תעשייה, תיירות, חקלאות, הכוללת בין היתר גידול טבק, קקאו, לימון ומניהוט, גידול מקנה ועיבוד מוצריו, כרייה והפקת נפט.

==חלוקה מנהלית==
חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק ל-6 פרובינציות (Provincias) כדלהלן:

{| class="wikitable sortable"
|-
! שם !! שם בספרדית !! עיר בירה !! מספר רשויות מקומיות
|-
| קומונרה || Comunera || אל סוקורו || 16
|-
| גרסיה רובירה || García Rovira || מאלגה || 13
|-
| גואננטה || Guanentá || סן חיל || 18
|-
| מארֵס || Mares || ברנקברמחה || 7
|-
| סוטו || Soto || בוקרמנגה || 15
|-
| ולס || Vélez || ולס || 19
|}

==קישורים חיצוניים==

* 

==הערות שוליים==

קטגוריה:קולומביה: מחוזות
Help Me Help You (שיר)

Help Me Help You (בעברית: תעזור לי לעזור לך) הוא סינגל הבכורה של אישיות המדיה החברתית לוגאן פול, בו משתתפת להקת Why Don't We. הסינגל פורסם ב-18 במאי 2017, לצד וידאו קליפ שהועלה ליוטיוב בכיכובה של שי מיטשל.

השיר נכנס למצעד הבילבורד באבלינג אנדר הוט 100 במקום ה-22, ובהמשך התקדם עד למקום החמישי, המקביל למקום ה-105 במצעד הבילבורד הוט 100.

== וידאו קליפ ==
הקליפ הועלה לערוץ היוטיוב של פול ב-18 במאי 2017. עד אוקטובר 2017 זכה הקליפ למעל ל-137 מיליון צפיות.

==מיקומי שיא==

== היסטוריית פרסומים ==
{| class="wikitable sortable plainrowheaders" style="margin-bottom: 34px;"
! scope="col" | אזור
! scope="col" | תאריך
! scope="col" | פורמט
! scope="col" | חברת הקלטות
|-
! rowspan="2" scope="row" |ארצות הברית
| 18 במאי 2017
| הורדה דיגיטלית
| rowspan="2" |סיינאטור אנטרטיינמנט
|}

==קישורים חיצוניים==

קטגוריה:שירי 2017
קטגוריה:סינגלי בכורה מ-2017
קטגוריה:שירי Why Don't We
קטגוריה:שירים באנגלית
נאסקאר

לוגו NASCAR
מכוניות NASCAR במרוץ דייטונה 500 ב-[[2015]]
נאסקאר (NASCAR, ראשי תיבות של National Association for Stock Car Auto Racing) היא חברה אמריקנית המנהלת מספר סדרות של מרוצי מכוניות. הידועה בהן היא גביע נאסקאר (NASCAR Cup) שבו מתחרות מכוניות בעלות מאפיינים דומים למכוניות מייצור סדרתי. החברה נוסדה ב-1948 על ידי ביל פראנס ומשרדיה הראשיים נמצאים בעיר דייטונה ביץ', פלורידה.

בתחילת המאה ה-21 הייתה הפופולריות של גביע נאסקאר בארצות הברית שנייה רק לליגת הפוטבול NFL, במונחים של מספר צופי הטלוויזיה והמעריצים.

==היסטוריה==
החוף בדייטונה ביץ' בפלורידה היה יעד להשגת שיאי מהירות יבשתיים מאז שנות ה-20 של המאה ה-20. עם השנים התפתחו בעיר מרוצי מכוניות מייצור סדרתי שהוזנו בחלקם מתופעת שיפור המכוניות של מבריחי המשקאות בתקופת היובש. ביל פראנס היה מכונאי צעיר שעבר לדייטונה ביץ' בפלורידה בעקבות השפל הגדול, וב-1936 אף השתתף במרוצים במקום. שנתיים אחר כך הוא הפך למפעיל של מסלול המרוצים. ב-1947 הוא יזם ביחד עם שותפים הקמת איגוד שינהל מרוצים מסוג זה. הארגון שכונה NCSCC ("National Championship Stock Car Circuit") יזם עונת מרוצים שבסופה אורגנה פגישה שבה הוחלט להרחיב את הארגון לרמה הלאומית. לאחר שהשם המקורי שהוצע נדחה, כיוון שהיה בשימוש ארגון מתחרה, נקבע השם "National Association for Stock Car Auto Racing" והארגון נוסד ב-21 בפברואר 1948. בתחילה נקבעו שלוש קטגוריות: מכוניות סדרתיות, משופרות ומכוניות פתוחות. עם הזמן, הפכה קטגוריית המכוניות הסדרתיות למצליחה ביותר, בעוד אחרות השתנו או בוטלו.

עקב בעיית זמינות מכוניות, המרוץ הראשון בקטגוריה הסדרתית נערך רק ביוני 1949, בשארלוט. תוך כמה שנים החלה התקינה של מכוניות המרוץ לעבור שינויים הדרגתיים להגברת הבטיחות והביצועים. בשנות ה-60 כבר היו המכוניות בנויות במיוחד ורק מראה מכונית הסדאן היה משותף למכוניות המרוץ ולמכוניות הנאסקאר. בתחילת הדרך התקיימו המרוצים במסלולים בעיקר בדרום-מזרח ארצות הברית, ועם הזמן התפשטו ברחבי המדינה וגם מחוצה לה.

==קישורים חיצוניים==

* 

* 
* [http://hometracks.nascar.com/series/whelen-euro-series Whelen Euro Series], אתר הסדרה האירופית של NASCAR
* קינן כהן, [https://cars.walla.co.il/item/3190609 הקפות שניות: דברים שאתם צריכים לדעת על NASCAR], וואלה!, 2 באוקטובר 2018.
* [https://www.sport5.co.il/articles.aspx?FolderID=7198&docID=219162 הסודות נחשפים: כל מה שלא ידעתם על נסקאר] אלון דאי, ערוץ הספורט, 8 ביולי, 2016

==הערות שוליים==

קטגוריה:ספורט מוטורי
צ'ירק

צ'ירק (בוולשית: Y Waun; באנגלית: Chirk) היא עיירה במחוז רקסהאם השוכנת בצפון-מזרח ויילס, סמוך לגבול עם אנגליה. נכון לשנת 2011 בצ'ירק גרים 4,468 תושבים.

צ'ירק מזוהה לאורך ההיסטוריה עם רצועת הגבול בין אנגליה לוויילס, סמוך לעיירה עוברת סוללת אופה שהוקמה לאורך הגבול במאה ה-8 וטירת צ'ירק שנבנתה במאה ה-13 כמבצר גבול אנגלי. הגבול המודרני בין אנגליה לוויילס עובר בצמוד לגבול האנדמינסטרטיבי של צ'ירק לאורך נהר קייריוג (River Ceiriog) המתחבר לנהר די. לאורך ימי הביניים והעת המודרנית, אזורי העיירה נקשרו עם שלוש משפחות בעלות השפעה באזור; משפחת האצולה הוולשית 'היו מגוורקלס' (Hughes of Gwerclas) שהיו מקורבים לשושלת ממלכת פוויס, ברוני 'מידלטון' (Myddelton) ששלטו בטירת צ'ירק החל מהמאה ה-16, וברוני 'טרוור' (Trevor) ששכנו בברינקינלט בקרבת צ'ירק.

מבחינת תחבורה שוכנת צ'ירק על הנתיב ההיסטורי בין לונדון להוליהד (והמעבורת לאירלנד) כיום כביש A5, בנוסף בצ'ירק נמצאת תחנת רכבת המשרתת את יישובי האזור.

בסמוך לעיירה נמצאות אמת פונטקיסילטה ואמת צ'ירק שהם חלק מאתר מורשת עולמית.

==תמונות==
<gallery>
Chirk Castle - geograph.org.uk - 543919.jpg|טירת צ'ירק
Y Santes Fair, yr Waun,Wrecsam; St Mary's Church, Chirk, Wrexham, Wales 29.JPG|כנסיית סינט מרי
ChirkAqueductBelow.JPG|אמת צ'ירק
War Memorial, Chirk (geograph 2343527).jpg|אנדרטת המלחמה בצ'ירק
</gallery>

==ראו גם==
* טירת צ'ירק
* אמת פונטקיסילטה

==קישורים חיצוניים==
 
* 

קטגוריה:ויילס: עיירות
קטגוריה:רקסהאם (מחוז)
ביבליותקה (פסאודו-אפולודורוס)

הביבליותקה (ביוונית עתיקה: Βιβλιοθήκη, "ספרייה") של פסאודו-אפולודורוס היא קובץ מרוכז של מיתוסים יווניים ואגדות גבורה יווניות , ערוכים בשלושה ספרים, המתוארכים בדרך כלל למאה ה-1 או ה-2 לספירה.

==החיבור==
הביבליותקה היא ככל הנראה היצירה המיתוגרפית החשובה ביותר שהגיעה לידינו מהעת העתיקה. התיאורים הקצרים והלא מקושטים של מיתוסים בביבליותקה הביאו כמה חוקרים להציע שאפילו החלקים השלמים שלה הם קיצור של חיבור אבוד.

אחד ממקורותיו הרבים של החיבור היה ה"טרגודומנה" (Tragodoumena, "נושאי טרגדיות"), ניתוח מהמאה ה-4 לפנה"ס של המיתוסים בטרגדיות היווניות מאת אסקלפיאדס מטראגילוס , האוסף המיתוגרפי היווני הראשון שידוע.

== המחבר ==
בכמה מכתבי היד ששרדו נזכר אדם בשם "אפולודורוס" כמחבר היצירה. אפולודורוס זה זוהה בטעות עם אפולודורוס מאתונה (נולד ב-180 לפנה"ס לערך), בעיקר משום שמתוך הערות שוליים בסכוליה על הומרוס ידוע שאפולודורוס מאתונה אכן השאיר רפרטואר מקיף דומה על מיתולוגיה, בצורה של כרוניקה שירית.
אולם הטקסט ששרד מצטט סופר רומאי, קאסטור מרודוס, בן זמנו של מרקוס טוליוס קיקרו במאה ה-1 לפנה"ס.

הייחוס המוטעה נעשה על ידי מלומדים בעקבות אזכור שמו על ידי פוטיוס, אם כי פוטיוס לא ציין את שמו כאפולודורוס מאתונה והשם אפולודורוס היה בשימוש נפוץ באותה העת. מאחר שמסיבות כרונולוגיות אפולודורוס מאתונה לא יכול היה לכתוב את הספר, נוסף לאפולודורוס הכינוי ושמו של מחבר הביבליותקה נקרא באופן רווח על ידי המבקשים להקפיד על הדיוק, "פסאודו-אפולודורוס". אזכורים מסורתיים של הביבליותקה מציינים אותה בפשטות בשם "הספרייה והתקציר".

== כתב היד ==
האזכור הראשון של החיבור נעשה על ידי פוטיוס במאה ה-9. הוא כמעט ואבד במאה ה-13, ושרד בכתב יד אחד שכיום הוא בלתי שלם, שהועתק עבור הקרדינל בסיליוס בסריון במאה ה-15. כתבי היד האחרים ששרדו מקורם בעותק של בסריון.

הביבליותקה אינה מחולקת בכתבי היד, אולם נוהגים לחלק אותה לשלושה ספרים. חלק מהספר השלישי, שנקטע פתאום בסיפור של תסאוס, אבד. בפני פוטיוס עמד החיבור השלם, מאחר שהוא מציין ב"תיאור הספרים שנקראו" שהחיבור כלל סיפורים של גיבורי מלחמת טרויה והנוסטוי (השירה האפית היוונית "שובם של היוונים"), שחסרים בכתבי היד ששרדו.
סר ג'יימס ג'ורג' פרייזר פרסם קיצור של הספר על ידי חיבור של שני תקצירים של הטקסט בכתבי יד, שכללו את החלק שאבד.

== מהדורות דפוס ==
המהדורה המודפסת הראשונה של הביבליותקה פורסמה ברומא בשנת 1555, ונערכה על ידי בנדטו אגיו (בנדיקטוס אגיוס) מספולטו, שחילק את הטקסט לשלושה ספרים, אולם גם ביצע תיקוני הגהה לא יסוד בטקסט המשובש. ב-1559 פרסם היירונימוס קומלינוס  בהיידלברג טקסט משופר. הטקסט הראשון שהתבסס על השוואה בין כתבי יד היה של כריסטיאן גוטלוב היינה , בגטינגן בשנת 1783-1782.

== קישורים חיצוניים ==

* פסאודו-אפולודורוס, ה[https://el.wikisource.org/wiki/Βιβλιοθήκη ביבליותקה] בויקיטקסט ביוונית
* ה[http://www.perseus.tufts.edu/hopper/text?doc=Apollod.+1.1.1 ביבליותקה] בתרגום לאנגלית מאת ג'יימס ג'ורג' פרייזר

==הערות שוליים==

קטגוריה:ספרי המאה ה-1
קטגוריה:ספרי המאה ה-2
קטגוריה:מיתולוגיה יוונית
קטגוריה:יוון העתיקה: ספרות והיסטוריוגרפיה
קטגוריה:פסאודואפיגרפיה
קטגוריה:ספרות בשפה היוונית
אלמנט זורם

אלמנט זורם (באנגלית: Fluid parcel) במכניקת הזורמים, ובמסגרת מכניקת הרצף הוא כמות קטנה מאוד של זורם, המזוהה דרך ההיסטוריה הדינמית שלה כאשר היא נעה ביחד עם זרימת הזורם. כאשר הוא נע, המסה של אלמנט זורם נשארת קבועה, זאת בעוד בזרימה דחיסה נפחו עשוי להשתנות. גם הצורה של האלמנט עשויה להשתנות עקב הזרימה. בזרימה אי-דחיסה נפח אלמנט הזורם קבוע (זרימה איזוכורית).

למושג המתמטי קשר הדוק לתיאור תנועת זורם - דהיינו לקינמטיקה ולדינמיקה שלו - במסגרת התיאור הלגראנז'י של הזרימה. בתיאור זה של הזרימה, אלמנטי הזורם "מסומנים" ונעקבים במהלך התקדמותם במרחב ובחלוף הזמן. גם במסגרת התיאור האוילרי של זרימה המושג של אלמנטי זורם חיוני - למשל כדי לקבוע את קווי הזרם, קווי הסימון וקווי המסלול; או כדי לקבוע את סחיפת סטוקס.

אלמנטי הזורם, כפי שנעשה בהם שימוש במכניקת הרצף, מובחנים מחלקיקים מיקרוסקופיים (מולקולות ואטומים) בפיזיקה. אלמנטי הזורם מתארים את המהירות הממוצעת ותכונות אחרות של חלקיקי הזורם, כאשר אלו ממוצעות על פני סקלת אורך גדולה מספיק בהשוואה למהלך חופשי ממוצע של החלקיקים המיקרוסקופיים, אבל קטנה מספיק בהשוואה לסקלות האורך האופייניות של הזרימה הספציפית בה עוסקים. הנחות אלו מצריכות שמספר קנודסן יהיה קטן, מה גם שתנאי זה הכרחי כדי שהנחת הרצף תהיה תקפה. יש לשים לב, שבניגוד למושג המתמטי של אלמנט זורם אשר מוגדר היטב - כמו גם מובחן היטב מהאלמנטים השכנים לו - בזורם אמיתי אלמנט כזה לא יהיה תמיד מורכב מאותם חלקיקים - דיפוזיה מולקולרית תגרום בהדרגה לאובדן החלקיקים המקוריים מהם הורכב האלמנט.

בעבור זרימת אוויר, המונח המתאים הוא אלמנט אוויר. שם אחר לאלמנט זורם הוא אלמנט חומר של הזורם.

== לקריאה נוספת ==
<div class="mw-content-ltr">
* 
* 
* 
* </div>

==קישורים חיצוניים==

== הערות שוליים ==

קטגוריה:מכניקת הזורמים
אנסמבל קולות נשים נעמה

אנסמבל קולות נשים נעמה בקונצרט בחיפה בכנסייה היוונית אורתודוקסית ברחוב הפרסים בחיפה. 13 באוקטובר 2017
אנסמבל קולות הנשים נעמה ומקהלת הגברים הרוסית סימוול וורי בקונצרט משותף בכנסייה היוונית אורתודוקסית בחיפה. אוקטובר 2017.
אנסמבל קולות נשים נעמה הוא הרכב מוזיקלי שנוסד בשנת 1989 על ידי פנינה ענבר, מנצחת מקהלה, זמרת ומעבדת. באנסמבל חברות כ-30 זמרות, כולן בעלות השכלה מוזיקלית.

אנסמבל "נעמה" מופיע בארץ ובעולם, בקונצרטים, פסטיבלי מוזיקה ותחרויות מקהלות, אם בליווי פסנתר, תזמורת והרכבים שונים ואם בשירת א-קפלה. רפרטואר האנסמבל מקיף מוזיקה קלאסית מתקופות שונות, יצירות מקור ישראליות שנכתבו במיוחד בשבילו, שירי עם ועוד. פנינה ענבר עיבדה רבות מן היצירות למקהלה.

== הקלטות ==
מקהלת נעמה הוציאה שלושה אלבומים, בשנים 1996, 1997 ו-2007.

== פרסים ואותות הוקרה ==
* 1996 - תחרות מנדלסון, גרמניה, "שירת הימים", ישראל
* 2000 - ארצו, איטליה
* 2002 - בייג'ינג, סין
* 2004 - וו-שי, סין
* 2005 - ביאליסטוק, פולין
* 2007 - צרפת
* 2009 - סרביה
* 2011 - הונגריה, אלבניה
* 2013 - סלובניה ואיטליה
* 2014 - בולגריה
* 2015 - ליטא, הולנד
* 2019 - פרס הקהל, מוסקבה

== קישורים חיצוניים ==

* 
* [https://www.youtube.com/watch?v=zNdVGtUWdU8 יוטיוב, מקהלת נעמה בקונצרט בקשת אילון]

קטגוריה:מקהלות בישראל
יחסי ארצות הברית – סרי לנקה

יחסי ארצות הברית–סרי לנקה הם היחסים הדו-צדדיים בין ארצות הברית של אמריקה לבין הרפובליקה הדמוקרטית הסוציאליסטית של סרי לנקה.

==היסטוריה==
נשיא ארצות הברית [[רונלד רייגן ונשיא סרי לנקה מלטפים גור של פיל. 1984]]

ארצות הברית וסרי לנקה נהנות מקשרים לבביים, המתבססים בעיקר על המסורות הדמוקרטיות המשותפות.

המדיניות האמריקאית כלפי סרי לנקה מאופיינת בכבוד לעצמאותה, בריבונותה, במדיניות החוץ המתונה שלה, בשמירה על אחדותה של המדינה, תמיכה במוסדותיה הדמוקרטים ועידוד התפתחותה החברתית והכלכלית.

ארצות הברית תמכה בפיוס האתני בסרי לנקה ובתהליך השלום שהחל במדינה בדצמבר 2001.

בשנת 2004, הוזמן ראש ממשלת סרי לנקה, רניל ויקרמסינגה, לביקור רשמי בבית הלבן. זאת הייתה הפעם הראשונה בהיסטוריה שראש ממשלת סרי לנקה הוזמן באופן רשמי לבית הלבן.
הסיוע האמריקני לסרי לנקה הגיע ליותר משני מיליארד דולר מאז עצמאותה של סרי לנקה ב-1948.
באמצעות הסוכנות האמריקאית לפיתוח בינלאומי, ארה״ב תרמה לצמיחתה הכלכלית של סרי לנקה, עם פרויקטים שנועדו לצמצם את האבטלה, לפתח את הדיור, לשפר את בורסת קולומבו, לחדש את מערכת המשפט ולשפר את התחרותיות.

בוועידת התורמים בטוקיו שהתקיימה ביוני 2003, התחייבה ארה״ב להעביר 54 מיליון דולר לסרי לנקה, 40.4 מיליון דולר מתוכם במימון הסוכנות האמריקאית לפיתוח בינלאומי.

בעקבות הצונאמי בסרי לנקה ב-2004, ארה״ב סיפקה 135 מיליון דולר כסיוע בהקלה ובשיקום.

בנוסף, רשות השידור הבינלאומית (IBB), מפעילה תחנת שידור רדיו בסרי לנקה.

תחת הנשיא מהינדה ראג'פקסה, היחסים עם ארה״ב היו מתוחים. אך הם השתפרו ב-2015, עם עליית הנשיא מאטריפלה סיריסנה וראש הממשלה, רניל ויקרמסינגה. במאי 2015, ביקר מזכיר המדינה האמריקאי, ג'ון קרי בביקור רשמי בסרי לנקה. יועצה האמריקאי של מחלקת המדינה, תומאס שאנון, ביקר בסרי לנקה בדצמבר 2015 ונועד לשפר את שיתוף הפעולה בין הממשלות, שיתוף פעולה כלכלי, ביטחוני ובינלאומי.

ארצות הברית הציעה סיוע לסרי לנקה על מנת להפוך אותה לרכזת כלכלית באוקיינוס ההודי.

==יחסים צבאיים==
הכוחות המזוינים של ארצות הברית שומרים על יחסים צבאיים מוגבלים עם סרי לנקה.

ארצות הברית וסרי לנקה החלו לשפר את יחסי הביטחון ביניהן מעבר למכירות צבאיות, ומתקני האימון הורחבו כאשר סרי לנקה הייתה במאבק פנימי.

במהלך כהונתו של רניל ויקרמסינגה כראש ממשלה ב-2002, נחתמו הסכמים צבאיים בין סרי לנקה לארצות הברית, אשר אפשרו לסרי לנקה לקבל סיוע בתחום האימונים הצבאיים, הטכנולוגיה הצבאית, המודיעין, ההכשרה המיוחדת למלחמה בטרור והסיוע הכספי הישיר לפיתוח צבאי.

במהלך הפסקת האש בסרי לנקה, צוות הערכה של פיקוד האוקיינוס השקט של ארצות הברית, ערך מחקר בין ה-12 בספטמבר 2002 ל-24 באוקטובר 2002. המחקר העניק מספר המלצות לשיפור היכולות של צבא סרי לנקה, במקרה של כישלון תהליך השלום במדינה. לאחר שחקר את חולשותיו של הצבא, המליץ המחקר לשימוש בפצצות מצרר (הפצצות לא נאסרו עד 2010), להשמדת מטרות שטח לא מזויפות, ולחימוש כלי טיס של חיל האוויר בעת התקפה נגד כוחות האויב.

בנוסף, נמסר כי פיקוד האוקיינוס השקט של צבא ארצות הברית סיפק מידע מודיעיני לסרי לנקה בעת מלחמת האזרחים במדינה, כדי לצות צוותי LTE וארבע ספינות. זה אושר על ידי הנשיא מהנדה ראג׳פקסה, שממשלתו הייתה עוינת לארצות הברית.

==קישורים חיצוניים==

==הערות שוליים==
כריש מקרין

כריש מקרין (שם מדעי: Heterodontus francisci) הוא מין של דגי סחוס מקבוצת דמויי כריש ומסדרת ההטרודונטאים. הוא מצוי רק באוקיינוס השקט ממערב לחופי קליפורניה ובמפרץ קליפורניה.

זהו כריש קטן מאוד שמגיע לאורך 1.2 מ' בלבד. גופו עגלגל והסנפירים שטוחים ורחבים, מותאמים לחיים על קרקעית הים. הכריש אינו שוחה הרבה והא בעל ראש גדול ומערכת שיניים חזקות העוזרות לו לפצח יצורי ים קשים. העיניים קטנות ובעלות "גבות" קרניות בולטות. הכרישים הבוגרים אפורים עם ורדרדים עם נקודות שחורות על הגוף. הצעירים בעלי פסים צהובים-חומים ומעט מנומרים.

דגים אלה נחים בין הסלעים ואצות הים ומחפשים טרף המבוסס על צדפות וחלזונות ימיים וגם על קיפודי ים וסרטנים. השיניים החזקות עוזרות לכריש לרסק את שריונות הטרף האיטי שלו. בנוסף הוא יצוד רכיכות שונות כמו תמנונים, תולעים, כמה קווצי עור ודגים קטנים יותר.

הכריש עצמו נטרף על ידי דגים גדולים, פיל ים צפוני, כרישי מלאך ועיטמים. הכריש מעוטר בקוצים על ראשו וסנפיריו להגנה. 

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי שארל פרדריק ז'ראר
קטגוריה:הטרודונטאים
קטגוריה:בעלי חיים שתוארו ב-1855
קטגוריה:דגי מפרץ קליפורניה
מלאך-ים פסיפי

מלאך-ים פסיפי (שם מדעי: Squatina californica) הוא מין של כריש קרקעי המצוי באוקיינוס השקט מחופי אקוודור עד צ'ילה וצפונה מאלסקה עד קליפורניה. הוא מצוי בקרבה לקרקעית הים החולית במים רדודים, סביב שוניות, משטחים חוליים וכרי אצות.

אורך הכריש עד 1.5 מ' ומשקלו עד 27 ק"ג. הוא בעל גוף שטוח, כמעט כמו הבטאים, זנב שטוח וסנפירי חזה שטוחים ביותר ומותאמים להסוואה מתחת למים. אין סנפיר גבי ויש כמה סנפירי גפיים לאורך הגוף. הראש גדול ביותר ובעל לסתות המופנות קדימה ויכולות לנוע בתנועת צליפה קדימה בתגובה לטרף הנע מעל הכריש.

הכריש הוא טורף הצד ממארב כשהוא מוסווה בחול ומחכה שיחלוף מעליו דג או דיונון, ואז הוא פוער את פיו ושואב אותם במהירות גבוהה.

==קישורים חיצוניים==

==הערות שוליים==

קטגוריה:בעלי חיים שתוארו ב-1859
קטגוריה:טקסונים שתוארו בידי ויליאם אורייל איירס
קטגוריה:מלאך-ימיים
קטגוריה:דגי ים באמריקה שלחופי האוקיינוס השקט
גדעון בכמן

גדעון בכמן (בגרמנית: Gideon Bachmann; 18 בפברואר 1927 – 24 בנובמבר 2016) היה עיתונאי, מבקר קולנוע, צלם, דוקומנטריסט ושדרן רדיו ישראלי-גרמני.

==ביוגרפיה==
בכמן נולד בהיילברון שבגרמניה, לארנסט בכמן ולבֶּלָה לבית שטרסבורגר. בשנת 1936, בזמן שלטון הנאצים, עלה לארץ ישראל עם משפחתו וגר בתל אביב. בצעירותו עבד כעיתונאי וצלם בעיתונים הארץ והעולם הזה. בשנת 1947 נשלח לתעד את מחנות הריכוז. לאחר כשנה היגר לניו יורק והחל ללמוד פיסול וקולנוע. תוך כדי לימודיו שידר תוכנית רדיו שבועית שבה ראיין אנשי קולנוע. ב–1956 התארח בתוכניתו פדריקו פליני והתפתחה ביניהם ידידות אשר בעקבותיה השתתף בתפקידי משנה קטנים בסרטיו וגם תיעד אותם. בשנות ה-60 של המאה ה-20 עבר לגור ברומא. הוא צילם את הסרט "צ'או פדריקו" המתעד את פליני. בשנותיו האחרונות התגורר בגרמניה, ניהל את המכון האירופי לקולנוע ועסק ביצירת מאגר של ראיונות וצילומים של יוצרי קולנוע. הוא נפטר בקרלסרוהה בגיל 89.

בכמן היה חבר עשרים שנה בוועדת הרפרטואר של פסטיבל הסרטים הבינלאומי חיפה.

==קישורים חיצוניים==

* 
* 
* [http://zkm.de/en/person/gideon-bachmann גדעון בכמן במכון הגרמני לאמנות ומדיה]

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:במאי קולנוע ישראלים
קטגוריה:צלמי קולנוע ישראלים
קטגוריה:צלמים ישראלים
קטגוריה:שדרני רדיו וטלוויזיה אמריקאים
קטגוריה:סרטים תיעודיים
קטגוריה:ישראלים שנולדו ב-1927
קטגוריה:ישראלים שנפטרו ב-2016